19/01/2018 | Administración LocalMunicipal
Santiago de Compostela
Servizo de Contratación
Obras de renovación e ampliación do sistema de céspede sintético e do sistema de rega no campo de fútbol municipal de Santa Isabel

ANUNCIO DE LICITACIÓN DO CONCELLO DE SANTIAGO DE COMPOSTELA OBXECTO DO CONTRATO: obras de renovación e ampliación do sistema de céspede sintético e do sistema de rega no campo de fútbol municipal de Santa Isabel. REFERENCIA DO EXPEDIENTE: CON/74/2017. TIPO DE LICITACIÓN: 433.306,15 €. PRAZO DE EXECUCIÓN: establécese un prazo de execución de 38 días. ADXUDICACIÓN: procedemento aberto. PROPOSICIÓNS: os licitadores poderán presentar proposicións no Rexistro Xeral do Concello de Santiago de Compostela (r/ Presidente Salvador Allende n.º 4, CP 15705 Santiago), entre as 9.00 e as 14.00 horas, dentro do prazo de 26 días naturais, a contar desde o día seguinte á data de publicación deste anuncio no Boletín Oficial da provincia da Coruña. CLASIFICACIÓN DO CONTRATISTA: non se esixe. DOCUMENTACIÓN/INFORMACIÓN: perfil municipal de contratante: www.santiagodecompostela. gal. CRITERIOS DE ADXUDICACIÓN: son os sinalados no artigo 10.1 do prego de cláusulas administrativas.10.1.–Criterios de adxudicación.1. OFERTA ECONÓMICA: ata 40 puntos. a) Fórmula de cálculo. Outorgarase a máxima puntuación á oferta economicamente mais favorable para o Concello, valorándose as restantes de xeito inversamente proporcional, de acordo co sinalado no parágrafo seguinte. As empresas clasificaranse inicialmente por orde de mellor a peor, seguindo o criterio de “prezo mais baixo da oferta”. Obtida a orde de prelación de todas as ofertas segundo este criterio, outorgarase a máxima puntuación de 40 puntos á oferta mais baixa e aplicarase ao resto das ofertas a seguinte formula para calcular a súa puntuación: Pn =(Pm x Ob) / On. Onde: Pn: puntuación da oferta. Pm: puntuación máxima posible (40 puntos). Ob: importe da oferta mais baixa. On: Importe da oferta a puntuar. b) Ofertas con valores anormais ou desproporcionados. b. i. Identificación de baixas desproporcionadas ou anormais. Cando o Órgano de Contratación presuma fundadamente que a proposición non se poida cumprir como consecuencia de baixas desproporcionadas ou anormais, notificará esta circunstancia aos licitadores supostamente comprendidos nela, para que dentro do prazo de cinco días hábiles xustifiquen as ditas ofertas, acompañando a documentación correspondente. A xustificación realizada polos licitadores remitirase a informe dos servizos técnicos a fin de que emitan o correspondente informe. Considerarase, en principio, como desproporcionada ou anormal, as ofertas que se atopan nos seguintes supostos: 1.–Cando, concorrendo un só licitador, sexa inferior ao orzamento base de licitación en máis Ddun 16,67%, o que equivale a dicir que a súa baixa porcentual é superior a 16,67%. 2.–Cando concorran dous licitadores, unha das ofertas resulta con valores anormais oi desproporcionados se é inferior a outra en máis dun 13,33%. 3.–Cando concorran tres licitadores, as que sexan inferiores á media aritmética das ofertas presentadas en máis dun 6,67% da dita media. Non obstante, excluirase para o cómputo da devandita media a oferta de contía mais elevada cando sexa superior á media de todas en máis dun 6,67% desta. En calquera caso considerarase desproporcionada a baixa superior a 16,67%. 4.–Cando concorran catro ou mais licitadores, as que sexan inferiores en mais dun 6,67% á media aritmética das ofertas presentadas. Non obstante, se entre elas existen ofertas que sexan superiores a dita media en mais dun 6,67% desta, calcularase unha nova media só coas ofertas que non se atopen no suposto indicado. En todo caso, se o número das restantes ofertas é inferior a tres, a nova media calcularase sobre as tres ofertas de menor contía. NOTA.–No cálculo para a identificación das ofertas desproporcionadas engadiranse as melloras ofertadas con valoración económica. b. ii. Xustificación de baixas desproporcionadas ou anormais. Identificadas as ofertas desproporcionadas ou anormais, abrirase trámite de audiencia ás mesmas para presentar documentación xustificativa. Dita documentación deberá ser o suficientemente detallada para permitir á administración determinar se pode garantirse o cumprimento de ditas proposicións. Considéranse en todo caso indispensables os seguintes mínimos: – Documentación relativa á xustificación de prezos: b. ii. a) Plan de obra, con indicación de actividades e equipos, detallando claramente man de obra (tipo, cualificación profesional e convenio aplicable para cada traballador coas horas empregadas), maquinaria (tipo de máquina coas horas empregadas) e materiais empregados (con medición). Aportarase cadro resumo final cos totais de horas/traballador, horas/máquina e medición de materiais empregados. b. ii. b) Orzamento con medicións e xustificación de prezos descompostos, incluíndo documentación xustificativa pormenorizada dos custos de man de obra e maquinaria (tanto propia como subcontratada), materiais (propios e a comprar), cálculo de custos indirectos e de gastos xerais, así como do beneficio industrial previsto. A xustificación de prezos do licitador non poderá modificar as partidas nin a descomposición das mesmas prevista en proxecto, debendo manter as tipoloxías e rendementos de man de obra, maquinaria e materiais, por considerar que xa se encontran perfectamente axustados á realidade das obras proxectadas. Do mesmo xeito e polas mesmas razóns, non se considerará viable a redución do prazo de execución. No caso dos prezos de man de obra, maquinaria e materiais, poderá propoñerse a súa modificación, sempre e cando estea adecuadamente xustificada mediante a documentación indicada e sen que en ningún caso, os prezos de man de obra sexan inferiores aos estipulados nos convenios aplicables vixentes. b. ii. c) Relación de subcontratas, completa, para todas as partidas que se prevé subcontratar, con documentación vinculante de que a empresa poderá dispoñer da man de obra e maquinaria concreta o período necesario a prezo determinado. b. ii. d) Documentación acreditativa da idoneidade dos materiais a empregar, así como documentación vinculante que xustifique que a empresa poderá dispor de dito material no prazo necesario e a prezo determinado. – Documentación relativa á xustificación de volume de obra: Relación de obras actualmente contratadas, indicando tipo de obra, importe, promotor, prazo e lugar de execución, con detalle dos medios persoais e materiais que debe dedicar ás mesmas e posta en relación coas obras obxecto da licitación. – Documentación relativa á xustificación da solvencia: A requirida no apartado propio de solvencia técnica e profesional do prego.2. MELLORAS: ata 10 puntos. Prazo de garantía: ata 10 puntos. A ampliación do prazo de garantía das obras por encima do mínimo establecido no presente prego valorarase a razón de un (1) punto por cada ano e ata un máximo de dez (15) anos (cinco anos de garantía mínima obrigatoria e dez máis ampliables). GARANTÍA PROVIXIONAL: 3% do ornamento de licitación. GARANTÍA DEFINITIVA: 5% do importe de adxudicación. APERTURA DE PLICAS: as datas de apertura dos sobres que conteñen os diferentes criterios de adxudicación a valorar nesta licitación, que terán lugar en acto público no Departamento de Contratación (r/ Presidente Salvador Allende, n.º 6-8), anunciaranse previamente no perfil de contratante do órgano de contratación nos termos sinalados no prego de cláusulas administrativas. GASTOS DE ANUNCIOS: o gasto derivado das publicacións desta licitación será por conta do adxudicatario. Santiago de Compostela, 15 de xaneiro de 2018. A CONCELLEIRA DELEGADA DE ECONOMÍA, FACENDA E ADMINISTRACIÓN Asdo.: María Rozas Pérez